
Kapcsolati migráció az intézményi közgazdaságtan aspektusából

Az intézményi közgazdaságtan az emberi kapcsolatok összessége, amelyek szokásokon, magatartási szabályokon alapulnak, közös célkitűzések megvalósítására irányulnak és a cél elérése érdekében szabályozza a résztvevők kapcsolatait, és egyúttal a kapcsolatok fenntartására törekszik.
Feltételezzük, hogy az emberek általában racionálisan gondolkodnak, de vannak különböző szervezetek, amelyek befolyásolják, eltérítik a racionális döntés meghozatalától. Ilyenek például az internetes weboldalak, közösségi oldalak (pl. facebook). A XXI. századra felerősödött a női migráció, melynek mozgatója a hálózat- és az intézményelmélet. Ezt az elméletet szeretnénk igazolni külföldön élő magyar nőkkel végzett interjúkkal, kérdőívvel.
Továbbá keressük a választ arra, hogy hogyan befolyásolja a megerősödő migráció a gyermekvállalás időpontját.
A XXI. században megjelenik a modernnek mondható kapcsolati migráció, mely az informatikai hálózatoknak, intézményeknek köszönhető. Hipotézisünk, hogy a nőket befolyásolják leginkább, ők azok, akik kapcsolat és munkavállalás céljából hamarabb (a férfiakat megelőzve) hagyják el az országot és kötnek házasságot külföldi állampolgárral. A megkérdezett nők tapasztalatai alapján megkaphatjuk a választ arra, hogy többségük milyen tényezők hatására migrálnak, milyen szerepet töltenek be a kinti munkaerőpiacon, milyenek az életkörülményeik, tervezik e a hazatérést.
Kutatásunkkal szeretnénk alátámasztatni a migrációval járó gazdasági negatívumokat, mint például foglalkoztatottsági réteg csökken, brain drain, születések száma csökken, valamint bemutatni a lehetséges pozitívumokat, például cirkuláris migráció tudással, tőkével, kapcsolattal gazdagít.



